section_heading: Način kretanja povorke
paragraph_text: Pretežno se u svom mjestu otprilike zna, poučeni prijašnjim iskustvima, u kojim kućama su mačkare dobrodošle, a u kojima nisu. U slučaju da je u nekoj obitelji nedavno netko umro, pogotovo ako je u pitanju mlađa osoba, onda se u tu kuću ne ide. I kada se prolazi pred tom kućom mačkare ne pjevaju i ne stvaraju buku, iz poštovanja prema preminuloj osobi i obitelji koja je u koroti, u znak saučešća.